בר זהבי, הבת של סוכן השחקנים פיני זהבי, חגגה היום (חמישי) בת מצווה במתחם האירועים "אושן" שבגני התערוכה, ומאות מוזמנים הגיעו לאירוע, ביניהם אנשים רבים מעולם הספורט, כולל אברהם גרנט, יעקב שחר ועמוס לוזון. כבוד הנשיא ראובן ריבלין וראש הממשלה לשעבר אהוד אולמרט נכחו גם הם.
לצד אנשי עסקים מהארץ ומהעולם, הגיעו במיוחד מחו"ל גם מנכ"ל צ'לסי לשעבר פיטר קניון, סוכן העל ג'ורג' מנדש, הסוכן של רונאלדו, וניימאר דה סילבה סנטוס, אביו של ניימאר. על ההפקה ועיצוב האירוע הייתה אחראית אירית רחמים.
אברהם גרנט אמר באירוע: "משפחת זהבי יקרים לי מאוד, אני מכיר את פיני, האיש הזה עשה הצלחה בלתי רגילה באירופה ויותר מזה הוא איש מקסים, טלי בחורה מקסימה, אני מכיר אותה הרבה שנים ואני מאחל להם המון מזל טוב".
פיטר קניון, מנכ"ל צ'לסי בעבר, אמר: "אני רוצה לברך את פיני וטלי לרגל האירוע הנהדר, אנחנו מאוד שמחים להיות כאן, אנחנו חברים קרובים כבר המון זמן, הם משפחה נהדרת. שיהיה מזל טוב לכולם לרגל האירוע הנהדר הזה".
ז’ורז’ה מנדש, הסוכן של רונאלדו: "אני מאוד שמח להיות פה, ברכות לטלי ופיני זהבי על האירוע. אני מאחל להם את כל הטוב שיש. אני ופיני חברים הרבה מאוד שנים, חברים טובים".
ניימאר האב אמר: “אני שמח שאני פה היום חוגג עם המשפחה הזאת, עם פיני, טלי, זה כבוד גדול להיות פה. הבן שלי לא יכל להגיע היום, זה ברור, ייש לו מחוייבות עם הנבחרת, אבל הוא מסר דרכי איחולים לשמחה ושגשוג”.